|  |  |  |  |  |  |
| --- | --- | --- | --- | --- | --- |
| OTSUS | | | | EELNÕU | |
| Kadrina | | 20. märts 2024 nr | | |
|  | |  | | | |

Kadrina Vallavalitsuse struktuuri ja

teenistuskohtade koosseisu kehtestamine

Aluseks võttes kohaliku omavalitsuse korralduse seaduse § 22 lõike 1 punkti 36, § 22 lõike 3, avaliku teenistuse seaduse § 11 lõiked 1 ja 5 Kadrina vallavolikogu

o t s u s t a b:

1. Kehtestada alates 1. aprillist 2024 Kadrina Vallavalitsuse struktuur ja teenistuskohtade koosseis vastavalt käesoleva otsuse lisadele 1 ja 2.

2. Vallavalitsusel on õigus teha ametiasutuse struktuuris ja teenistuskohtade koosseisus muudatusi vallavolikogu poolt kehtestatud palgafondi piires.

3. Tunnistada kehtetuks Kadrina Vallavolikogu 22. mai 2022 otsus nr 36 “Kadrina Vallavalitsuse struktuuri ja teenistuskohtade koosseisu kehtestamine”.

4. Otsus jõustub teatavakstegemisest.

|  |  |
| --- | --- |
|  | |
| (allkirjastatud digitaalselt) |  |
| Madis Viise |  |
| vallavolikogu esimees |  |

Seletuskiri otsuse eelnõu „Kadrina Vallavalitsuse struktuuri ja teenistuskohtade koosseisu kehtestamine“ juurde.

Otsusega täiendatakse struktuuri uue üksusega ja täpsustatakse olemasolevat teenistuskohtade koosseisu.

1. Seoses tööülesannete muutumisega väheneb juristi ametikoha täiskoormus 0,6 ametikohale.
2. Seoses toitlustuskorralduse muutmisega valla haridusasutustes luuakse struktruuri toitlustusosakond. Kadrina Keskkooli toitlustusteenuse leping lõpeb 30.06.2024. Ettepanek on toitlustamine Kadrina Lasteaias Sipsik ja Kadrina Keskkoolis viia valla juhtimise alla ja uut hanget mitte korraldada. Toitlustusosakonda juhib toitlustusjuht, kelle vastutusalas on Kadrina Keskkooli ja Kadrina Lasteaia Sipsik toitlustamise juhtimine, planeerimine ja toiduainete hankimine ning personali töö korraldamine. Esialgselt on planeeritud toitlustusosakonda 7,75 töökohta. Aluseks on võetud teiste KOVide toitlustamise kogemust.

Hetkel on koolilõuna maksumuseks 1.52 eurot õpilase kohta. Prognoosi järgi kujuneks koolilõuna hinnaks oma köögis toitlustades ligikaudu 2 eurot õpilase kohta.

Eesmärk on pakkuda maitsvat ja tervislikku koolitoitu ja suurendada koolilõuna sööjate arvu. Lasteaia ja kooli toitlustamise viimine ühise juhtimise alla muudab toitlustamise korraldamise efektiivsemaks ja paindlikumaks.

Toitlustamise aasta eelarve prognoos

|  |  |  |
| --- | --- | --- |
|  | **Kool** | **Lasteaed** |
| **Tulud** |  |  |
| Lapsevanemate ja/või personali tasud | 10 500 | 98 000 |
| Koolilõuna toetus | 108 500 | 0 |
| Koolipiima toetus | 5 200 | 4 500 |
| Koolipuuvilja toetus | 2 100 | 1 900 |
| Mahetoidu toetus | 12 300 | 12 300 |
| Pikapäevarühm | 7 000 | 0 |
| Toetus õpilaskodu toitlustamiseks | 3 500 | 0 |
| **Tulud kokku** | **149 100** | **116 700** |
|  |  |  |
| Kulud |  |  |
| Personalikulud | 93 500 | 70 200 |
| Ruumide majandamiskulud | 16 500 | 8 100 |
| Inventari- ja muud majandamiskulud | 5 500 | 4 000 |
| Kulud toiduainetele | 90 000 | 75 000 |
| **Kulud kokku** | **205 500** | **157 300** |
|  |  |  |
| **Tuludega katmata jääv osa** | **56 400** | **40 600** |